section_heading: Natjecateljska lađa i natjecatelji
paragraph_text: Domagojevi gusari iz Vida u vlasništvu imaju najstariju ploveću lađu sagrađenu 1895. godine, a u njoj su sudjelovali na maratonu 2000. i 2003. godine.<ref> Iste te godine prvi put je nastupila i mješovita muško/ženska posada lađe Žabe i komari iz Metkovića u lađi iz 1903. godine, koja je veliki uspjeh polučila samim dolaskom na cilj u Pločama, a kao zanimljivost stoji i podatak da oni drže "rekord" najduže odveslanog maratona - 4h 2'.<ref> Nakon toga je na maratonu sudjelovalo i nekoliko ženskih posada, a od 2006. godine na maratonu grad Metković redovito predstavlja i ženska posada - Metkovke.